Þessir hressu borgarbúar eru með margvísleg plön um helgina í tilefni Menningarnætur Reykjavíkur . Hleypur Reykjavíkurmaraþon í Berlín Kolbrún Björnsdóttir , framkvæmdastjóri LÍFS styrktarfélags verður í Þýskalandi um helgina að fagna 40 árum mágs síns . „ Svo ætla ég líka að hlaupa 10 km í Reykjavíkurmaraþoninu þótt það verði aðeins öðruvísi þetta árið þar sem ég mun hlaupa ein í Berlín . Planið er samt að að skemmta mér vel þótt stemningin verði örugglega örlítið lágstemmdari í mínu hlaupi en hjá öllum meisturunum sem hlaupa saman í borginni . Það var bara ekki hægt annað en að hlaupa og safna áheitum fyrir LÍF , styrktarfélag kvennadeildarinnar , og þetta var lausnin . Okkur vantar nefnilega nýjar vöggur . “ Nýtur helgarinnar með dætrunum Beggi Smári er í stuttu spilafríi þessa dagana milli tónleikaferðalaga og stúdíóvinnu en hann var að gefa út lagið , Brostu . „ Ég ætla því að njóta þess að vera með dætrum mínum á Menningarnótt en ekki að spila út um allt eins og venjulega . Laugardagsmorgunninn byrjar á 10 km hlaupi í Reykjavíkurmaraþoninu til styrktar Neistanum , félagi hjartveikra barna . Í framhaldinu röltum við um bæinn og hittum ömmur og afa í kaffi . Á sunnudaginn höldum við svo upp á afmæli dóttur minnar með pomp og prakt . Gott að hlaða batteríin með stelpunum mínum áður en ég held til Þýskalands að spila í byrjun september . “ „ Fer allt eftir stemningunni hjá leiðtoga lífs míns “ Björk Eiðsdóttir blaðakona segist enn eitt árið ekki taka þátt í Reykjavíkurmaraþoninu . „ Í stað þess að vera með svipuna á mér yfir því hef ég ákveðið að faðma þá staðreynd að ég hafi engan áhuga á hlaupum og hvetja frekar þá sem það hafa . Ég gerði þetta í fyrra og komst hreinlega við yfir stemningunni við lokamarkið . Mig langar að kíkja á nokkra viðburði í bænum og tékka almennt á stemningunni en það fer allt eftir stemningunni hjá leiðtoga lífs míns þessi misserin , þriggja mánaða syni mínum . Ef veður leyfir erum við hjónaleysin svo að spá í að grilla heima í Skerjafirðinum og fæða þá vini okkar sem þurfa skjól frá mannmergðinni eða smá yl í kroppinn . Þið vitið það þá , vinir , það verður eitthvað gott á grillinu ef hann hangir þurr í meira en korter . “